Էնրիկո Ալֆոնսո

**Էնրիկո Ալֆոնսո** (, ), իտալացի ֆուտբոլիստ, իտալական «Վիրտուս Վերոնա» ակումբի դարպասապահ։

## Ակումբային կարիերա
**Վաղ տարիներ**

Վեց տարեկանում Էնրիկո Ալֆոնսոն «Ալտե Չեկատո» թիմի հետ առաջին քայլերն արել է ֆուտբոլում։ Չորս տարի անց շարունակել է մարզումները Մոնտեչիո Մաջորեի ակադեմիայում։ 2003 թվականին միացել է «Կիևոյի» երիտասարդական թիմին։ 2004 թվականի դեկտեմբերի 5-ին Սերիա A-ի առաջին խաղում ընդգրկվել է «Կալյարիի» դեմ խաղում որպես պահեստային դարպասապահ։ 2006 թվականի ամռանը Էնրիկոն վարձավճարով տեղափոխվել է Սերիա C1-ի «Պիցիգետոնե» ակումբ, որտեղ խաղացել է 9 խաղ։

«**Միջազգային»**

2007 թվականի օգոստոսի 27-ին Ալֆոնսոն հինգ տարվա պայմանագիր է կնքել «Ինտերի» հետ։ Նա ստանձնել է չորրորդ դարպասապահի պաշտոնը՝ փոխարինելով Ֆաբիան Կարինիին, որը տեղափոխվել էր «Ռեալ Մուրսիա»։ Նույն թվականին Էնրիկոն յոթ խաղ է խաղացել «Ինտերի» երիտասարդական թիմի կազմում Պրիմավերայում։ 2008 թվականի հունվարի 17-ին Ալֆոնսոն նորամուտն է նշել Իտալիայի գավաթի «Ռեջինայի» դեմ խաղում, որը «Ինտերը» հաղթել է 3։ 0 հաշվով։

2008 թվականի հունվարին մինչև մրցաշրջանի ավարտը Ալֆոնսոն վարձավճարով տեղափոխվել է «Վենեցիա»։ 2008/09 մրցաշրջանը անցկացրել է Սերիա B-ի «Պիզայի» կազմում։ Պիզայի՝ Սերիա C-ից դուրս մնալուց և ֆինանսական փլուզումից հետո Ալֆոնսոն տեղափոխվել է Մոդենա 2009/10 մրցաշրջանի համար, որտեղ դարձել է առաջին դարպասապահ և առաջնությունում խաղացել է 37 խաղ։

2011 թվականի հուլիսին Էնրիկո Ալֆոնսոն Միկելե Ռեջոնեի և Ռիկարդո Բոկալոնի հետ միասին վարձավճարով տեղափոխվել է «Կրեմոնեզե»։ 2012 թվականի ամռանը դարպասապահը դարձել է «Կրեմոնեզեի» լիարժեք խաղացող։

### «Վիչենցա» և «Պրո Պիաչենցա 1919»
2013 թվականի հուլիսի վերջին ֆուտբոլիստը միացել է «Վիչենցային»՝ մրցաշրջանից առաջ փորձաշրջան անցնելու համար։ Օգոստոսի 10-ին Ալֆոնսոն պայմանագիր է կնքել մինչև մրցաշրջանի ավարտը։ Մրցաշրջանի ավարտին Վիչենցան դուրս է մնացել Սերիա B-ից, իսկ Էնրիկոն լքել է թիմը պայմանագրի ժամկետի ավարտից հետո՝ առաջնությունում անցկացնելով 7 խաղ։

2014 թվականի սեպտեմբերի 26-ին Ալֆոնսոն, լինելով ազատ գործակալ, դարձել է «Պրո Պիաչենցա 1919-ի» խաղացող։ 2014/15 մրցաշրջանի ընթացքում Էնրիկոն երրորդ դիվիզիոնում խաղացել է 32 խաղ։

### «Չիտադելա» և «Բրեշիա»
2015 թվականի հուլիսի 16-ին Էնրիկո Ալֆոնսոն պայմանագիր է կնքել «Չիտադելլայի» հետ։ Դարպասապահը անմիջապես դարձել է թիմի հիմնական խաղացողներից մեկը։ 2015/16 մրցաշրջանի ավարտին զբաղեցրել է առաջին տեղը լիգայի աղյուսակում և ապահովել է տեղը Սերիա B-ում հաջորդ տարվա համար։

2018 թվականի ամռանը դարպասապահը լքել է «Չիտադելլան»՝ թիմի կազմում անցկացնելով 113 խաղ։ Այդ տարվա հուլիսին Ալֆոնսոն պայմանագիր է կնքել «Բրեշիայի» հետ մինչև 2021 թվականի հունիսը։ «Պրո Վերչելիի» դեմ իր մեկնարկային գավաթային խաղում նրա նոր թիմը հաղթել է 5։ 2 հաշվով՝ 11-մետրանոց հարվածաշարում։ 2019 թվականի մայիսի 1-ին «Ասկոլիին» 1։ 0 հաշվով հաղթելուց հետո «Բրեշիան» ապահովել է իր առաջխաղացումը Սերիա A-ում։ 2019/20 մրցաշրջանում Ալֆոնսոն մեկնարկային դարպասապահի իր տեղը զիջել է ֆին դարպասապահ Եսսա Յորոնենին։ Էնրիկոյի նորամուտը բարձրագույն լիգայում տեղի է ունեցել 2019 թվականի հոկտեմբերի 29-ին՝ «Ինտերնասիոնալեի» դեմ խաղում, որտեղ «Բրեշիան» պարտվել է 2։ 1 հաշվով։ Սերիա A-ում ևս երեք խաղ անցկացնելուց հետո Ալֆոնսոն խզել է պայմանագիրը թիմի հետ 2020 թվականի օգոստոսին։

### «Կրեմոնեզե» և «ՍՊԱԼ»
2020 թվականի օգոստոսի 26-ին ութ տարի անց վերադարձել է «Կրեմոնեզե»։ Ակումբում անցկացրած մեկուկես տարվա ընթացքում մասնակցել է առաջնության 8 խաղի։

2022 թվականի հունվարի 29-ին ֆուտբոլիստը պայմանագիր է կնքել ՍՊԱԼ ակումբի հետ մինչև 2023 թվականի հունիսը։ Լինելով թիմի հիմնական խաղացող՝ նոյեմբերի 2-ին Ալֆոնսոն երկարաձգել է պայմանագիրը ակումբի հետ մինչև 2024 թվականը։ 2022/23 մրցաշրջանի ավարտին ՍՊԱԼ-ը դուրս է մնացել Սերիա C-ից: 2023/24 մրցաշրջանի սկզբում Ալֆոնսոն մեկնարկային կազմում իր տեղը զիջել է Դել Ֆավերոյին:

### «Վիրտուս Վերոնա»
2024 թվականի օգոստոսին վարձավճարով տեղափոխվել է Սերիա C-ի «Վիրտուս Վերոնա» ակումբ։ Սակայն, փետրվարի 3-ին ակումբն ամբողջությամբ գնել է խաղացողի իրավունքները։

## Նվաճումներ
### «Չիտադելլա»

* Սերիա C՝ 2015/16

### «Բրեշիա»
* Սերիա B՝ 2018/19

## Ծանոթագրություններ

## Արտաքին հղումներ

Կատեգորիա:Բրեշիայի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Կիևոյի ֆուտբոլիստներ
Կատեգորիա:Կրեմոնեզեի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Չիտադելայի ֆուտբոլիստներ
Կատեգորիա:Պիզայի ֆուտբոլիստներ
Կատեգորիա:ՍՊԱԼ-ի ֆուտբոլիստներ
Կատեգորիա:Վենեցիայի ֆուտբոլիստներ
Կատեգորիա:Վիչենցայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ